Na podlagi 3. točke prvega odstavka 68. člena v povezavi s tretjim odstavkom 70. člena Zakona o javnih uslužbencih (Uradni list RS, št. 63/07 - uradno prečiščeno besedilo, 69/08 - ZTFI-A, 69/08 - ZZavar-E, 65/08, 40/12 - ZUJF, 49/20 - ZIUZEOP, 61/20 - ZIUZEOP-A; v nadaljevanju besedila: ZJU) in 25. člena Zakona o delovnih razmerjih (Uradni list RS, št. 21/13, 78/13 - popr., 47/15 - ZZSDT, 33/16 - PZ-F, 52/16, 15/17 - odl. US, 22/19 - ZPosS, 81/19, 36/20 - ZIUPPP, 49/20 - ZIUZEOP, 61/20 - ZIUZEOP-A, 80/20 - ZIUOOPE, 98/20 - ZIUPDV)

**Služba Vlade Republike Slovenije za razvoj in evropsko kohezijsko politiko**, **Kotnikova 5, 1000 Ljubljana,**

objavlja javno objavo za zasedbo prostega uradniškega delovnega mesta za določen čas, za čas trajanja projekta, do 30. 11. 2023, s trimesečnim poskusnim delom

**PODSEKRETAR, šifra DM 5124, v Uradu za evropsko teritorialno sodelovanje in finančne mehanizme, v Sektorju za upravljanje čezmejnih programov – lokacija MARIBOR**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj Visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali Specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) oziroma Magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja), Magistrsko izobraževanje (druga bolonjska stopnja)/magistrska izobrazba (druga bolonjska stopnja);
* najmanj 6 let delovnih izkušenj;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
* osnovna raven znanja angleškega jezika.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnji nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnje izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo v primerih določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03 z nadaljnjimi spremembami in dopolnitvami).

**Želene izkušnje in znanja:**

* vsaj 2 leti izkušenj na področju izvajanja programov in/ali projektov evropskega teritorialnega sodelovanja (ETS).

Naloge delovnega mesta so:

* samostojno oblikovanje sistemskih rešitev in drugih najzahtevnejših gradiv,
* vzdrževanje redne večjezične komunikacije s programskimi partnerji/projektnimi partnerji,
* sodelovanje pri pripravi razpisov za EU sredstva,
* organizacija vrednotenja in spremljanje doseganja aktivnosti, kazalnikov in rezultatov na nivoju projektov in programa,
* priprava programskih navodil v skladu z navodili nadrejenega,
* opravljanje nalog skupnega sekretariata za program sodelovanja Interreg V-A Slovenija– Madžarska 2014 – 2020,
* vodenje in sodelovanje v najzahtevnejših mednarodnih projektnih skupinah,
* pomoč pri pripravi predpisov in drugih zahtevnejših gradiv s področja Evropskega teritorialnega sodelovanja,
* neposredna pomoč pri vodenju strokovnih nalog na delu delovnega področja ministrstva oziroma notranje organizacijske enote,
* pregled zahtevkov in poročil vodilnih partnerjev,
* ocenjevanje in kasneje spremljanje projektov v izvajanju,
* izvajanje kontrol izvedenih aktivnosti projektov na terenu ter priprava poročil o opravljenih kontrolah,
* sodelovanje pri domačih in tujih revizijah sistema in revizijah projektov,
* izvajanje in poročanje o vračilih in nepravilnostih na ravni projektov,
* vodenje evidenc o vseh ugotovljenih nepravilnostih in ukrepih na nivoju programa,
* spremljanje državnih pomoči na ravni programa,
* zaključevanje projektov v okviru Operativnega programa Slovenija-Madžarska 2007-2013 in programa sodelovanja Interreg V-A Slovenija-Madžarska 2014-2020,
* zaključevanje in priprava končnih poročil projekta tehnične pomoči v okviru Operativnega programa Slovenija-Madžarska 2007-2013,
* opravljanje drugih zahtevnejših nalog po navodilih nadrejenega.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj; v izjavi kandidat navede datum sklenitve in datum prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu;
3. pisno izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
1. pisno izjavo, da za namen postopka zaposlitve dovoljuje Službi Vlade Republike Slovenije za razvoj in evropsko kohezijsko politiko pridobitev podatkov o izpolnjevanju pogojev za zasedbo delovnega mesta iz uradnih evidenc.

**Prijava na delovno mesto se obvezno odda na priloženem obrazcu »Vloga za zaposlitev«.** Zaželeno je, da prijava vsebuje tudi kratek življenjepis, ter da kandidat v njej poleg formalne izobrazbe navede tudi druga znanja in veščine, ki jih je pridobil.

V primeru, da kandidat s pridobitvijo podatkov iz uradnih evidenc ne soglaša, bo moral sam predložiti ustrezna dokazila.

Strokovna usposobljenost kandidatov se bo presojala na podlagi priloženih izjav k prijavi in osebnim razgovorom oziroma s pomočjo morebitnih drugih metod preverjanja strokovne usposobljenosti kandidatov.

Izbrani kandidat na delovnem mestu podsekretar ne bo imenovan v naziv, se mu pa skladno s prvim odstavkom 73. člena Zakona o javnih uslužbencih določijo pravice in obveznosti za naziv podsekretar.

Z izbranim kandidatom bo sklenjeno delovno razmerje za določen čas, s polnim delovnim časom in trimesečnim poskusnim delom. Izbrani kandidat bo delo opravljal v prostorih **Službe Vlade Republike Slovenije za razvoj in evropsko kohezijsko politiko na Trubarjevi 11, 2000 Maribor**.

Kandidat vloži prijavo v pisni obliki (na priloženem obrazcu »Vloga za zaposlitev«), ki jo pošlje v zaprti ovojnici z označbo: **»za javno objavo št. 1100-5/2020 – Podsekretar, šifra DM 5124«, na naslov: Služba Vlade RS za razvoj in evropsko kohezijsko politiko, Kotnikova 5, 1000 Ljubljana**, in sicer v roku **3 dni po objavi** na enotnem spletnem portalu državne uprave GOV.SI (https://www.gov.si/zbirke/delovna-mesta/) in Zavodu Republike Slovenije za zaposlovanje. Za pisno obliko prijave se šteje tudi elektronska oblika, poslana **na elektronski naslov**: gp.svrk@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem izbirnem postopku bo objavljeno na enotnem portalu državne uprave: https://www.gov.si/zbirke/delovna-mesta/.

Informacije o izvedbi javne objave daje Katja Zalaznik, tel. št. 01 400 34 39, o delovnem področju pa Tanja Rener, 01 400 34 76.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.